OpenLLM-France/wikimedia huggingface dataset:
# Louisville (Alabama)

Louisville Alabamako herri bat da. Barbour konderrian kokatua dago. 2010ean 519 biztanle zituen, 72,9 kilometro koadrotan banatuta.

## Ikus, gainera

* Barbour konderria

## Kanpo estekak

* Datuak: Q67924
# Loreto probintzia

Loreto probintzia, batzuetan Loreto-Nauta deitua, Peru ipar-ekialdeko Loreto departamendua osatzen duten zortzi probintzietako bat da. Iparraldetik Ekuadorrekin egiten du muga, ekialdetik Maynas probintziarekin, hegoaldetik Requena eta Ucayali probintziekin, eta mendebaldetik Datem del Marañón eta Alto Amazonas probintziekin. Loreto departamenduko hirugarren probintzia populatuena da, Maynas eta Alto Amazonas probintzien ondoren, INEren 2017ko erroldaren arabera.
Eliza katolikoaren ikuspegi hierarkikotik, Iquitosen bikariato apostolikoaren parte da.

## Kanpo loturak

* INEI Peru
* Datuak: Q1995145
* Multimedia: Loreto Province / Q1995145
# Loretto (Kentucky)

Loretto Kentuckyko hiri bat da. Marion konderrian kokatua dago. 2010ean 713 biztanle zituen, 8,24 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q3180651
* Multimedia: Loretto, Kentucky / Q3180651
# Loretopea

Loretopea Donostiako Antigua eta Mirakontxa auzoen artean dagoen lurmutur txikia da, Kontxa eta Ondarreta hondartzak banatzen dituena. Gainean Miramar jauregia du, eta azpian, berriz, Miramarreko tunela eta haren alboko oinezkoen tunela. Antzina bidexka batek inguratzen zuen, eta bide horretatik muinoaren gainean zegoen San Sebastian monasteriora irits zitekeen. Monasterioari buruzko lehen albisteak XII. mendekoak dira, eta, ondorioz, eraikin horrek eman zion izena Donostiari, hala gaztelaniaz (zuzenean, argi eta garbi) nola euskaraz (Koldo Mitxelenak zioenez, *Done Sebastiáne > Donasa (b) astiai > Donasastia > Donastia > Donostia bilakabidea eginda). San Sebastian monasterioak Donejakue bideko erromes askori eman zion ostatu Erdi Aroan, garai hartan bide hark zuen garrantziaren lekuko.

## Izenaren jatorria eta erdaratze bitxia

Loretopea izena, gaur egun Miramar jauregiko lorategiak dauden tokian eraikitako ermita bati zor zaio, Loretoko Andre Mariari eskainia baitzen. Ez dakigu zehazki noiz eraiki zen. Gero, inguruko baserrietan bizi ziren baserritarrek Loretopia edo Loretopea izena jarri zioten lurmutur horri, ermitaren azpian baitzegoen. 1876an desagertu zen ermita betiko.
Gaztelaniaz duen izen bitxia (Pico del Loro), Eusko Ikaskuntzako ohorezko bazkide den Imanol Olaizolaren esanetan, itzulpen oker baten ondorioz datorkigu. «Loretoren azpia» esan nahi duen izena «loroaren mokoa» zelakoan gaizki gaztelaniatu zen:
    loretopeko >> "lorito piko" >> "pico del loro".
Gaizki erdaratutako izen horrek tokia jan dio euskal izen jatorrari, beste hainbatetan bezala.

## Ondasun nabarmenak

* Eduardo Txillidak egindako Balerdiren omenezko eskultura.
* Miramar jauregia
* Miramar jauregiaren parkea
* Miramarreko tunela

## Erreferentziak

* ↑ Koldo MITXELENA: Apellidos vascos, 1955, 96. orrialdea.
* ↑ Kostaldeko Done Jakue Bidea: Donostia - Orio etapa, Costavasca.org webgunea.

## Kanpo estekak

* (Gaztelaniaz) gaztelaniatze okerraren azalpena diariovasco.com webgunean
* Datuak: Q12262596
* Multimedia: Loretopea / Q12262596
# Loretta Lynn

Loretta Lynn, Webb jaioa (Butcher Hollow, Kentucky, 1932ko apirilaren 14a - Hurricane Mills, Tennessee, 2022ko urriaren 4a) estatubatuar country abeslaria izan zen.
Kentuckyko meatzaritza-gune batean jaio eta hamabost urterekin ezkondu zen; ondoren, senarrarekin joan zen Washington estatuko egurgile komunitate batera. Bere bizitzan inspiratu zen abestiak konposatzeko eta 1960an bere lehen diskoa kaleratu zuen. Hamarkadaren amaieran bere lehen arrakasta handiak lortzen hasi zen.
1980koa da Coal Miner's Daughter filma, Lynnen eta Doolittle senarraren bizitza kontatzen duena.
Lynn 18 aldiz egon zen Grammy sarirako izendatuta eta hiru aldiz irabazi zuen.

## Diskografia

Studio albums
* Loretta Lynn Sings (1963)
* Before I'm Over You (1964)
* Songs from My Heart.... (1965)
* Blue Kentucky Girl (1965)
* [[Mr. and Mrs. Used to Be (1965)
* Hymns(1965)
* I Like 'Em Country (1966)
* You Ain't Woman Enough (1966)
* Country Christmas (1966)
* Don't Come Home a Drinkin (1967)
* Singin' Again (1967)
* Singin' with Feelin (1967)
* Who Says God Is Dead! (1968)
* Fist City (1968)
* Your Squaw Is on the Warpath (1969)
* If We Put Our Heads Together (1969)
* Woman of the World (1969)
* Wings Upon Your Horns (1970)
* Coal Miner's Daughter (1971)
* We Only Make Believe (1971)
* I Wanna Be Free (1971)
* You're Lookin' at Country (1971)
* Lead Me On (1972)
* One's on the Way (1972)
* God Bless America Again (1972)
* Here I Am Again (1972)
* Entertainer of the Year (1973)
* Louisiana Woman, Mississippi Man (1973)
* Love Is the Foundation (1973)
* Country Partners (1974)
* They Don't Make 'Em Like My Daddy (1974)
* Back to the Country (1975)
* Feelins (1975)
* Home (1975)
* When the Tingle Becomes a Chill (1976)
* United Talent (1976)
* Somebody Somewhere (1976)
* I Remember Patsy (1977)
* Dynamic Duo (1977)
* Out of My Head and Back in My Bed (1978)
* Honky Tonk Heroes (1978)
* We've Come a Long Way, Baby (1979)
* Diamond Duet (1979)
* Loretta (1980)
* Lookin' Good (1980)
* Two's a Party (1981)
* I Lie (1981)
* Making Love from Memory (1982)
* Lyin', Cheatin', Woman Chasin', Honky Tonkin', Whiskey Drinkin' You (1983)
* Just a Woman (1985)
* Who Was That Stranger (1988)
* Honky Tonk Angels (1993)
* Making More Memories (1994)
* All Time Gospel Favorites (1997)
* Still Country (2000)
* Van Lear Rose (2004)
* Full Circle (2016)
* White Christmas Blue (2016)
* Wouldn't It Be Great (2018)
* Still Woman Enough (album)|Still Woman Enough (2021)

## Kanpo estekak

* Datuak: Q272931
* Multimedia: Loretta Lynn / Q272931
# Loretto (Minnesota)

Loretto Minnesotako hiri bat da. Hennepin konderrian kokatua dago. 2010ean 650 biztanle zituen, 0,75 kilometro koadrotan banatuta.

## Ikus, gainera

* Hennepin konderria

## Kanpo estekak

* Datuak: Q2230244
# Loretto (Pennsylvania)

Loretto Pennsylvaniako borough bat da. Cambria konderrian kokatua dago. 2010ean 1.302 biztanle zituen, 2,48 kilometro koadrotan banatuta.

## Ikus, gainera

* Cambria konderria

## Kanpo estekak

* Datuak: Q1185011
* Multimedia: Loretto, Pennsylvania / Q1185011
# Larrano Puntie

Larrano Puntie, Bizkaia probintzian topa dezakegun euskal mendia da. Larrano Puntie mendia, 973 altuera duen eta Bizkaia probintzian topatzen den mendi bat da. Kokapen zehatza 43.100888 eta -2.618725 da. Mendi hontara ondorengo igoera puntuetatik igo daiteke: Urkiola,Arrazola, Axpe,Atxarte

## Kanpo estekak

Larrano Puntie, http://www.euskal-herria.org/.
# Larraona (argipena)

Larraona izenak hainbat adiera du:
* Larraona, Nafarroako Larragoa herriaren gaztelerazko izena.
* Larraona kardinala, Arcadio María Larraona Saralegi, nafar elizgizona.
* Larraona ikastetxea, Iruñeko eskola bat.
* Larraona kalea, Iruñeko kale bat, Larraona kardinalaren omenezkoa.
* Larraone, Aralar mendilerroko mendia.
# Larrasket (argipena)

Larrasket (frantsesezko idazkeran, Larrasquet) euskal abizen bat da. Abizen hori duten euskal herritar hauek dira ospetsuak:
* Jean Larrasket (1885–1953), euskalaria, Erromatar Eliza Katolikoko apaiza eta euskaltzain urgazlea.
* Jean Michel Larrasket (1950–2018), ingeniaria, irakaslea eta Eusko Ikaskuntzako Ipar Euskal Herriko presidentea.

## Erreferentziak

* ↑ (Gaztelaniaz) «Larrasquet», Auñamendi Eusko Entziklopedia.

## Kanpo estekak

* Datuak: Q61069962
# Larrasa

Larrasa Arabako hegoaldeko mendi bat da, Toloñoko mendilerroan dagoena, Palomares mendebaldean eta Peña del Castillo ekialdean dituena. Arabako mendirik garaienetan bigarrena da; Gorbeia baino ez da altuagoa.

## Ikus, gainera

* Arabako mendiak

## Kanpo estekak

* Datuak: Q12261920
# Larraone

Larraone Aralar mendilerroan dagoen mendi bat da. Suhartasunean, Txindokiren oso antzekoa da. Honengandik, Muitzeko labarrak banatzen du.

## Irispideak

Larraitzetik, Muitzeko labarra igo behar da, Txindoki eta Larraoneren artean dagoena, Muitzeko langara iritsi arte. Hemendik, eta jada Muitzeko zirkuaren gainaldean, ekialderantz igo behar da, Otola izeneko lepora iritsi arte. Hau, Larraonek Etitzegirekin osatzen du. Hemendik, tarteko lepotxoak igaroz, tontorrera iristen da.
Amezketatik abiatuz gero, Arritzagatik ere posible da Larraoneren tontorrera iristea. Kasu honetan, Ondarreko langara iristean, zuzenean igo behar da Etitzegi leporantz, eta, berehala, Otolarantz pasa. Bien artean geratzen da Etitzegi mendiaren tontorra. Otolatik, Larraone mendiaren tontorrera laster iristen da, arazo handirik gabe.

## Kanpo estekak

* Datuak: Q12261918
# Larrara

Larrara gaur egun Arabako Dulantziko udalaren barruan dagoen herri hustua da. Laraharia eta Larrahara izenak dokumentatuak izan dira. Egun Larrara toponimoa erabiltzen da.

## Historia

Ez dira datu asko ezagutzen. Aspalditik dokumentatua dago. Ezagutzen den lehen aipamena Donemiliagako goldean da, 1025 urtean. 1337ko urriaren 20an biztanle guztiak Dulantzira joan ziren, herria hustuta geldituz.

## Aztarnategia

Eusko Jaurlaritzaren arabera Balizko Arkeologia Gunea bezala katalogatuta dago. 2014an lehenengo lanak egin ziren eta tokian eraikin batzuen aztarnak aurkitu zituzten, tartean Larrarako Andra Maria elizarenak.

## Erreferentziak

* ↑ López de Guereñu Galarraga, Gerardo (1989) [1957]. «Mortuorios o despoblados». Toponimia alavesa seguido de Mortuorios o despoblados y Pueblos alaveses. Onomasticon Vasconiae 5. Bartzelona-Bilbo: ALSOGRAF, Euskaltzaindia, 558-559 or. ISBN 8485479483.
* ↑ http://aunamendi.eusko-ikaskuntza.eus/es/laraharia/ar-85528/
* ↑ http://aunamendi.eusko-ikaskuntza.eus/es/larrahara/ar-85807/
* ↑ http://www.euskadi.eus/app/ondarea/arkeologia-ondarea/larrarako-herriska/herrixka/alegria-dulantzi/alegria-dulantzi/fichaconsulta/63507
* ↑ https://www.ondarebabesa.com/2015/08/04/poblado-y-templo-de-larrara-en-alegria/
* Datuak: Q56128176
# Larraskitu

Larraskitu Bilboko (Bizkaia) hegoaldeko auzune bat da. Bilboko zazpigarren barrutian kokatuta dago, Errekaldeko barrutian alegia. Auzoak Eskurtze parkearekin egiten du muga hegoaldean, Errekaldeberriko auzoarekin iparraldean, eta Arnotegi mendiarekin mendebaldean. Auzoan, Errekaldeko barrutiko zerbitzu eta azpiegitura garrantzitsuak kokatzen dira, Fango igerileku eta kirolgunea esaterako. A-8 autobideak auzoa zeharkatzen du.
Pagasarri mendirako igoera nagusia Larraskitun hasten da, hainbat mendizalek bertatik hasten du Pagasarrirako igoera. Etxebizitzez gain, bulego eraikin bakan batzuk dadue A-8 autobidearen bestaldean, Azertia eta Iberdrolako eraikinak besteak beste. A-8 autobidearen bestaldean ere, banandutako etxebizitza blokeak daude, Artatzu Goikoan deritzon gunean.
Aburto, Irusta, Bentabarri, San Roke eta San Justo baserri-auzuneak barne hartzen ditu.

## Euskara

Iñaki Gaminde hizkuntzalari erreakaldetarrak ikertu duen Bilboko euskararen hiru aldaeretako bat dugu Larraskitukoa, besteak Begoña eta Buiakoak direlarik.

## Bibliografia

* Gaminde, Iñaki. "Bilboko Larraskituko Euskaraz: Lexikoa eta Testuak". Bilboko Udala, 1994.

## Kanpo estekak

* Datuak: Q12261921
# Loïck Luypaert

Loïck Fanny Luypaert,, (Edegem (Belgika)), (1991ko abuztuaren 19a), belar-hockeyan lehiatzen den kirolari belgikarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Gizonezkoa. |
| 2020 | Tokio Japonia | 01 ! | Gizonezkoa. |

## Erreferentziak

* ↑ «Loïck Luypaert» olympedia.org (Ingelesez)
* ↑ «Loïck Luypaert» FIH (Ingelesez)

## Kanpo estekak

* Datuak: Q13774850
# Lozzolo

Lozzolo Italiako udalerri bat da. Vercelliko probintzian kokatuta dago, Piemonte eskualdean. 772 biztanle ditu, 6,67 kilometro koadroko azaleran banatuta.

## Mugakideak

Lozzolok honako udalerri hauekin egiten du muga:
Roasio Sostegno Gattinara Serravalle Sesia Villa del Bosco

## Kanpo estekak

* Datuak: Q25137
* Multimedia: Lozzolo / Q25137
# Loßburg

Loßburg Alemaniako udalerria da. Baden-Württemberg estatuan dago, [[Freudenstadt (barrutia)|Freudenstadt]] barrutian. 2014an 7.388 biztanle zituen 79,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81682
* Multimedia: Loßburg / Q81682
# Lošonec

Lošonec Eslovakiako udalerri bat da, Trnavako barrutian kokatuta. 21,97 km²ko azalera du eta 521 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q676201
* Multimedia: Lošonec / Q676201
# Les Parapluies de Cherbourg

Les Parapluies de Cherbourg 1964ko Jacques Demy frantziar zinema zuzendariaren musikal film bat da.

## Argumentua

Oharra: Atal honek istorio osoa edo amaiera argitzen du.
Geneviève 17 urteko neskatila da, eta haren amak aterki-denda bat dauka. Guy hogei urteko mekanikariarekin maiteminduta dago. Ezkondu egin nahi dute, baina Genevièveren amak ez du harremana onesten.

## Aktoreak

* Catherine Deneuve: Geneviève Émery
* Nino Castelnuovo: Guy Foucher
* Anne Vernon: Madame Émery
* Mireille Perrey: Tante Élise
* Marc Michel: Roland Cassard
* Ellen Farner: Madeleine
* Harald Wolff: M. Dubourg
* Jean Champion: Aubin
* Pierre Caden: Bernard
* Jean-Pierre Dorat: Jean
* Jane Carat: Ginny

## Erreferentziak

* ↑ www.sansebastianfestival.com

## Kanpo estekak

* Datuak: Q163868
* Multimedia: Les Parapluies de Cherbourg / Q163868
# Les Pays-d'en-Haut

Les Pays-d'en-Haut Quebeceko konderriko eskualde-udalerria da, Kanadan. Laurentides eskualdean kokatuta dago eta hiriburua Sainte-Adèle da.

## Kanpo estekak

* Datuak: Q773444
* Multimedia: Les Pays-d'en-Haut Regional County Municipality / Q773444
# Lau gurpiletako trakzio

Lau gurpiletako trakzioa, trakzio bikoitza, trakzio integrala, trakzio osoa, 4×4, 4WD (ingelesez 4 Wheel Drive) edo AWD (All Wheel Drive), ibilgailuetan motorraren indar-parearen mugimendua gurpil guztietara transmititzen duen sistema da. Gaur egungo lur orotako ibilgailuek lau gurpiletako trakzio sistema dute, bai eta hainbat luxuzko auto eta kirol autoek ere.

## Kanpo estekak

* Datuak: Q214833
* Multimedia: All wheel drive vehicles / Q214833
# Lau haizetara (diskoa)

    Beste esanahi batzuen berri izateko, ikus: «Lau haizetara (argipena)»
Lau haizetara albuma Imanol Larzabalek Gwendal taldearen laguntzaz 1977an grabatu zuen. Erbestetik itzulita hauxe izan zen legalitatean egin zuen lehenengo diskoa. Abesti guztiek konpromezu politiko handia erakusten zuten. Diskoan hamar kanta grabatu zituen, horietatik bi ("Caminito de Erandio" eta "Martillo pilón") gaztelaniaz.

## Kantuen zerrenda
### A aldea

* 01 - "Lau haizetara", Mikel Arregi eta Imanol
* 02 - "Berrizko zortzikoa", Herrikoia
* 03 - "Irakaslerik onena: bizitza", Mikel Azurmendi eta Imanol
* 04 - "Caminito de Erandio", Somorrostro eta Imanol
* 05 - "Euskadin, Castillan bezala", Mikel Azurmendi eta Imanol

### B aldea

* 01 - "Vietnam 1970", "Txato" Agirre eta Imanol
* 02 - "Martillo pilón", Somorrostro eta Imanol
* 03 - "Gabriel Aresti", Lantzaile eta Imanol
* 04 - "Arin-arin herrikoia", Herrikoia
* 05 - "Maitasunaren sutegia", Mikel Arregi eta Imanol

## Erreferentziak

* ↑ https://web.archive.org/web/20180525103130/http://www.cancioncontodos.com/disco/lau-haizetara
* ↑ Larzabal, Imanol. (1977). «Lau haizetara» www.badok.eus (CBS) (Noiz kontsultatua: 2022-12-28).

## Kanpo estekak

* "Lau haizetara" kanta Youtuben.
* Datuak: Q25479503
# Lau mila

Lau mila (4000) hiru mila bederatziehun eta laurogeita hemeretziaren ondoren eta lau mila eta bataren aurretik doan zenbaki osoa da.

## Kanpo estekak

* Datuak: Q739023
* Multimedia: 4000 (number) / Q739023
# Lau soseko opera

Lau soseko opera (alemanez: Die Dreigroschenoper) hiru aktotan banatutako balada-opera bat da, Kurt Weillen musika eta Bertolt Brechten libretoa duena. John Gayren The Beggar's Operan oinarrituta, ikuspuntu sozialista batetik kapitalismoaren kritika da. 1928eko abuztuaren 31n estreinatu zuten Theater am Schiffbauerdamm antzokian.

## Pertsonaiak

| Pertsonaia | Tesitura | Estreinaren antzezle-zerrenda 1928-8-31 (zuzendaria: Theo Mackeben) |
| Macheath ("Mackie Messer") | tenor/baritono | Harald Paulsen |
| Jonathan Jeremiah Peachum | baritono | Erich Ponto |
| Celia Peachum ("Frau Peachum") | mezzo-soprano | Rosa Valetti |
| Polly Peachum, alaba | soprano | de [Roma Bahn] |
| Jackie "Tiger" Brown, poliziaburua | baritono | Kurt Gerron |
| Lucy Brown, Tiger Brownen arreba | soprano | Kate Kühl |
| Jenny ("Spelunken-Jenny"), emagaldua | mezzo-soprano | Lotte Lenya |
| Filch | tenor | Naphtali Lehrmann |
| Kaleko abeslaria ("Moritatensänger") | baritono | Kurt Gerron |
| Smith | baritono | Ernst Busch |
| Walter | tenor | Ernst Rotmund |
| Matthias | tenor | Karl Hannemann |
| Jakob | tenor | Manfred Fürst |
| Jimmie | tenor | Werner Maschmeyer |
| Ede | tenor | Albert Venohr |

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Amadeusonline.net. Almanacco del giorno di Gherardo Casaglia. .
* Datuak: Q212495
* Multimedia: The Threepenny Opera / Q212495
# Lau teatro arestiar

Lau teatro arestiar 1973an Lur editorialak argitaratutako Gabriel Arestiren obra da, bere lau antzerki biltzen dituena. Liburuaren hitzaurrea Ramon Saizarbitoriak egin zuen. Antzerki obra honek, beste batzuekin batera, argi uzten du Aresti bere poesiagatik bai, baina baita bere antzerkiagatik dela ezaguna. Bere azken obretariko bat da, honen ondoren Ipuinak (1979) eta Artikuluak; hitzaldiak; gutunak (1986) argitaratu ziren soilik. Liburuan agertzen diren 4 antzerkiak Bi teatro popular eta Bi teatro kristau izenburupean bildu zituen Arestik, gaiari kasu eginez egindako klasifikazio batetan. Elkarrizketetan oinarritzen diren obra hauetan, askotan agertzen dira umorea eta ironia.
Mikel Antzak hurrengo hitzak idatzi zituen Lau teatro Arestiarri buruz 1986aren Apirilean Susak eginiko argitalpenerako:
   Ez dira mugimendu askoko obrak, guztiz alderantziz baizik; hitzak, elkarrizketak du pisurik handiena dramaren haria ehuntzerakoan. Obra horietan kritika bat dago, baina egileak ez du partidu argirik hartzen, edo agian bai, baina modu oso apokaliptikoan, batera eta bestera banatuz zaplastadak.
   Ageri da, Arestik garaiko antzerki baliabideak zituela gogoan eta konplikazio eszeniko handiko obrak idatzi zituela, baina bestalde, garaiko ikuslearentzat minak zitezkeen gaiak tratatzen zituela enbarazu handirik gabe. Europar antzerki joerak ere nabari daitezke, baina esan bezala luze joko liguke horrek (dena dela, luze joko digun arren azterketa sakonago hori agintzen dut).
   Azkenik, galdera bat bururatzen zait: nolatan ez ditu inork azken une hauetan eszenaratu Arestiren obrak? Agian erreparo gutxiago dugulako atzerriko antzerkigileak eszenaratzen, nahiz eta beren ideologiarekin ados ez egon, gureak baino, beren ideologiarekin ados ez gaudelako…

## Erreferentziak

* ↑ «ganbila.eus» www.ganbila.eus (Noiz kontsultatua: 2024-09-26).
* ↑ (Gaztelaniaz) «Lau teatro arestiar» datos.bne.es (Noiz kontsultatua: 2024-09-26).
* ↑ Aresti, Gabriel. (1973). Lau teatro Arestiar. Lur editoriala ISBN 978-84-7099-027-4. (Noiz kontsultatua: 2024-09-26).
* ↑ “Lau teatro Arestiar” liburuko hitzaurrean Saizarbitoriak Arestiren eraginaz | Gabriel Aresti Kultura Elkartea. 2013-06-21 (Noiz kontsultatua: 2024-09-26).
* 1 2 «Bilbaopedia - Gabriel Aresti» www.bilbaopedia.info (Noiz kontsultatua: 2024-09-26).
* ↑ «Biografía español. Gabriel Aresti, escritor y poeta español. Biblioteca español. Instituto Cervantes» www.cervantes.es (Noiz kontsultatua: 2024-09-26).

## Kanpo estekak

* Datuak: Q57668583
# Lau haizetara

    Beste esanahi batzuen berri izateko, ikus: «Lau haizetara (argipena)»
Lau haizetara Imanol Larzabal abeslariak 1977an Lau haizetara albumean argitaratu zuen lehen kantua da, Mikel Arregi idazlearen bertsotik osatua. Larzabalek Gwendal taldearen laguntzaz grabatu zuen disko hori. Erbestetik itzulita hauxe izan zen legalitatean egin zuen lehenengo diskoa. Abesti guztiek konpromezu politiko handia erakusten zuten.
Fermin Muguruzak 2022an kantu hau txertatu zuen Black is beltza II Ainhoa filmekoen artean.
Imanol. Kantatzen du kantuz album antologian ere (Elkar, 2022) ere txertatu zuen Anjel Valdesek, guztira Imanolen 40 abesti eta hainbat testu bildu zituela. Bi CDtan banatu zituzten kantuak, hogeina bakoitzean. Tartean daude, besteak beste, Nire euskaltasuna, Mendian gora, Ilun-ikarak eta Zure tristura lehen diskoan; eta Mayo, Maitiak galdegin zautan, Ausencia, Maitia nun zira eta bildumari izena ematen dion Kantatzen du kantuz bigarrenean.

## Letra

Itsasondoko haize gezalaz Marinelen bertsoa Zoaz urruti aidean Lau haizetara (tris) Donostiatik Iruñera.
Uzta garaiko gari usaia Segarien bertsoa Zoaz urruti aidean Lau haizetara (tris) Iruñetikan Baionara
Ezpain erien portu galdua Maitarien bertsoa Zoaz urruti aidean Lau haizetara (tris) Baionatik Vitoriara
Muga zaharrak mahastietan Gaiteroen bertsoa Zoaz urruti aidean Lau haizetara (tris) Vitoriatik Bilbaora
Burnizko bihotz arrailduna Gabetuen bertsoa Zoaz urruti aidea Lau haizetara (tris) Bilbaotik Euskal Herrira

## Erreferentziak

* ↑ Larzabal, Imanol. (1977). «Lau haizetara» www.badok.eus (CBS) (Noiz kontsultatua: 2022-12-28).
* ↑ «Black Is Beltza II: Ainhoa» www.badok.eus (Noiz kontsultatua: 2022-12-28).
* ↑ Sarasola, Ainhoa. «Barreneraino iritsi nahi zuen bozaren omenez» Berria (Noiz kontsultatua: 2022-12-28).

## Kanpo estekak

* Imanolen "Lau haizetara" abestia entzungai
* (Gaztelaniaz) Abanto-Zierbena, Emilio Zunzunegi/. «Un verso de Mikel Arregi saluda a los visitantes del Museo de la Minería» Deia (Noiz kontsultatua: 2022-12-30).
* Datuak: Q12262005